b'\n_START_ARTICLE_\nPeter Ankersen\n_START_SECTION_\nEsbjerg fB (2009-2010)\n_START_PARAGRAPH_\nAnkersen begyndte sin karriere i Esbjerg fB, hvor han blandt andet spillede p\xc3\xa5 klubbens U/19-hold. I juni 2009 skrev han under p\xc3\xa5 en et\xc3\xa5rig kontrakt med Esbjerg fB Han opn\xc3\xa5ede som senior en enkelt kamp p\xc3\xa5 klubbens bedste mandskab i s\xc3\xa6sonen 2009-10.\n_START_SECTION_\nVejle Boldklub\n_START_PARAGRAPH_\nI sommeren 2010 skiftede Peter Ankersen til Vejle Boldklub. Her br\xc3\xb8d han igennem som en hurtig og offensiv back, og efter to succesfulde s\xc3\xa6soner i Vejle, begyndte st\xc3\xb8rre klubber at vise interesse for talentet.\n_START_SECTION_\nRosenborg Ballklub\n_START_PARAGRAPH_\nOnsdag den 28. marts 2012 solgte Vejle-Kolding Peter Ankersen til den norske klub Rosenborg BK med \xc3\xb8jeblikkelig virkning. Han spillede i Rosenborg et halvt \xc3\xa5r inden turen gik videre til sin ungdomsklub, den nyoprykkede superligaklub Esbjerg fB. Sportsligt var opholdet i Rosenborg en succes for Ankersen, der spillede 18 kampe p\xc3\xa5 f\xc3\xb8rsteholdet, men han havde vanskeligt ved at falde til personligt i Trondheim, hvilket var medvirkende til, at han skiftede tilbage til Danmark.\n_START_SECTION_\nEsbjerg fB (2012-2014)\n_START_PARAGRAPH_\nEfter seks m\xc3\xa5neder i Rosenborg blev Ankersen i august 2012 k\xc3\xb8bt fri af sin kontrakt af superligaklubben Esbjerg fB, som han indgik en fire-\xc3\xa5rig aftale med._NEWLINE_I Esbjerg spillede han p\xc3\xa5 hold med sin tvillingebror Jakob Ankersen, der senere skiftede til IFK G\xc3\xb6teborg._NEWLINE_Den 10. august scorede Ankersen et m\xc3\xa5l mod AGF, der blev nomineret til FIFA Pusk\xc3\xa1s Award 2013. Han gjorde sig s\xc3\xa6rlig bem\xc3\xa6rket efter to scoringer mod St. Etienne i Europa League playoff-rundens hjemmekamp (august 2013), hvor Esbjerg fB vandt 4-3 og derefter kvalificerede sig til gruppespillet.\n_START_SECTION_\nFC Red Bull Salzburg\n_START_PARAGRAPH_\nDen 27. januar 2014 blev det offentliggjort, at Ankersen ville skifte til Red Bull Salzburg i juli 2014.\n_START_SECTION_\nFC K\xc3\xb8benhavn\n_START_PARAGRAPH_\nDen 5. juni 2015 blev det offentliggjort, at Ankersen blev lejet ud til FC K\xc3\xb8benhavn med en k\xc3\xb8bsoption. FCK udnyttede k\xc3\xb8bsoptionen den 22. maj 2016 og indgik en aftale med Peter Ankersen, der l\xc3\xb8b frem til sommeren 2020.\n_START_SECTION_\nGenoa\n_START_PARAGRAPH_\nEfter en periode med mindre spilletid for FCK var Ankersen klar til at komme videre i sommeren 2019, og kort inden sommertransfervinduet lukkede skiftede han til italienske Genoa C.F.C., hvor han blev holdkammerat med to andre spillere fra det danske fodboldlandshold, Lukas Lerager og Lasse Sch\xc3\xb6ne.\n_START_SECTION_\nLandsholdskarriere\n_START_PARAGRAPH_\nDen 17. maj 2013 blev Peter Ankersen udtaget til Danmarks A-landshold. Han fik sin debut nogle m\xc3\xa5neder senere, 14. august,  i en venskabskamp mod Polen, hvor han spillede 2. halvleg (Danmark tabte 2-3). I sin anden landskamp 13. september 2013 fik han fuld spilletid i en VM-kvalifikationskamp mod Armenien (Danmark vandt 1-0). Han scorede sit f\xc3\xb8rste og hidtil eneste landskampsm\xc3\xa5l i VM-kvalifikationskamp mod Kasakhstan 11. november 2016 (Danmark vandt 4-1).'